URDHËR
Nr. 311, datë 29.6.2022

PËR DELEGIM KOMPETENCASH

Në mbështetje të nenit 102, pika 4 e Kushtetutës të Republikës së Shqipërisë, neneve 28, 29, të ligjit nr. 44/2015, “Kodi i Procedurave Administrative të Republikës së Shqipërisë”, të ndryshuar, ligjit nr. 8318, datë 1.4.1998, “Për dhënien me qira të tokës bujqësore e pyjore, të livadheve dhe kullotave që janë pasuri shtetërore”, i ndryshuar, pika 20, e kreut IV, “Procedurat që ndiqen për dhënien me qira të tokave bujqësore në pronësi të shtetit”, të vendimit nr. 373, datë 20.6.2018, i Këshillit të Ministrave, “Për përcaktimin e kritereve, të rregullave, procedurave dhe kontratës TIP për dhënien me qira të tokave bujqësore në pronësi të shtetit”, i ndryshuar, 

URDHËROJ:

1. Delegimin e kompetencës së nënshkrimit të kontratave të qirasë së tokës bujqësore në pronësi të shtetit, në përgjegjësi administrimi të Ministrisë së Bujqësisë dhe Zhvillimit Rural, z. Edvin Simo, me detyrë drejtor në Drejtorinë e Prokurimeve dhe Partneriteteve. Delegimi i kompetencave mbaron me revokimin e aktit të delegimit. 
2. Ngarkohet për zbatimin e këtij urdhri, z. Simo drejtor në Drejtorinë e Prokurimeve dhe Partneriteteve. 
3. Urdhri nr. 436, datë 26.7.2019, shfuqizohet. 
[bookmark: _GoBack]Ky urdhër hyn në fuqi menjëherë dhe botohet në Fletoren Zyrtare.

